સીબીઆઈ ખાસ કરીને તે વખતના જોઈન્ટ સેક્રેટરી (બૅન્કિંગ) અમિતાભ વર્માની ભૂમિકા વિશે તપાસ કરી રહી છે. વિજય માલ્યાએ 26 માર્ચ, 2009ના રોજ રવિ નેદુન્ગાડીને લખ્યું હતું કે `અમિતાભે સ્ટેટ બૅન્કની મિટિંગમાં શું થયું તે જાણવા મને ફોન કર્યો હતો. મેં તેને વિગતવાર માહિતી આપી અને ભાર દઈને કહ્યું કે 31 માર્ચ સુધીમાં રૂા. 500 કરોડની તાત્કાલિક ચુકવણી થઈ જાય તે જરૂરી છે. એણે કહ્યું કે એણે મિ. ભટ સાથે વાત કરી છે અને આ નાણાં મળી જશે.'